
VARAKĻĀNU NOVADA MUZEJA
IEKŠĒJĀS KĀRTĪBAS NOTEIKUMI APMEKLĒTĀJIEM


Varakļānu Novada muzejs (turpmāk tekstā - muzejs) ir Varakļānu novada pašvaldības pakļautībā esoša valsts iestāde. Muzejs savu darbību īsteno, pamatojoties uz „Varakļānu Novada  muzeja nolikums”, Muzeju likumu un Ministru kabineta 2006.gada 21.novembra noteikumiem Nr. 956 “Noteikumi par Nacionālo muzeju krājumu”.
Muzeja misija – Popularizēt Varakļānu novada kultūras mantojumu, vēstot par grāfa Mihaela Borha un citu ievērojamu personību lomu novada vēsturē.

I Vispārīgie noteikumi

1. Šo noteikumu mērķis ir informēt muzeja apmeklētājus un darbiniekus par uzvedības normām, kas jāievēro, atrodoties Varakļānu Novada muzeja ekspozīcijās, izstāžu zālēs, konferenču un semināru zālē un citās koplietošanas telpās. 
2. Noteikumi vērsti uz muzeja īpašuma, krājuma priekšmetu, inventāra un infrastruktūras saglabāšanu, sabiedriskās kārtības, savstarpējās cieņas pret citiem apmeklētājiem un muzeja darbiniekiem, un publiskās uzvedības normu nodrošināšanu muzeja telpās, tā veicinot patīkamu un kvalitatīvu muzeja apmeklējumu.
3. Muzeja darbiniekiem ir tiesības un pienākums aizrādīt apmeklētājiem, ja tiek pārkāpti šie noteikumi, kā arī sastādīt aktu par noteikumu pārkāpumiem.
4. Muzeja apmeklētājus aicinām ar cieņu izturēties pret muzeja darbinieku darba laiku, pienākumiem un citiem apmeklētājiem.

II Muzeja pieejamība

5. Varakļānu Novada muzejs apmeklētājiem pieejams muzeja darba laikā, kas ir publiski izziņots muzeja tīmekļa vietnē www.varaklani.lv/kultura  un uz muzeja afišu staba. Jebkuras izmaiņas muzeja darba laikā tiek publiski izziņotas. Ārpus muzeja darba laika apmeklētāju vai citu muzeja pakalpojumu klientu atrašanās muzeja telpās iespējama tikai muzeja organizētu pasākumu laikā vai iepriekš saskaņojot ar muzeja vadību.
6. Ieeja muzeja telpās tiek pārtraukta 15 minūtes pirms muzeja darba laika beigām. Nepieciešamības gadījumā par muzeja darba laika beigām apmeklētājus informē muzeja darbinieki.
7. Tikšanās ar muzeja vadību un muzeja speciālistiem iespējama, iepriekš piesakoties pa tālruni 29359242 norādot apmeklējuma mērķi. Muzeja darbinieku kontaktinformācija pieejama muzeja tīmekļa vietnē. 
8. Maksa par muzeja pakalpojumu noteikta saskaņā ar Varakļānu Novada muzeja maksas pakalpojumu cenrādi ( Apstiprināts ar Varakļānu novada domes 02.05.2023. sēdes lēmumu Nr.5.14) Apmeklētājs par muzeja pakalpojumu var norēķināties skaidrā naudā vai ar pārskaitījumu saskaņojot to ar muzeja vadītāju.
9. Muzeja pamatekspozīciju, izstāžu un pasākumu apmeklētāju pienākums ir iegādāties ieejas biļeti un saglabāt to līdz apmeklējuma beigām, kā arī pēc pieprasījuma uzrādīt to muzeja darbiniekiem. 
10. Muzeja telpās atļauts pārvietoties ar bērnu ratiņiem, saudzīgi izturoties pret ekspozīciju un izstāžu aprīkojumu un muzeja koplietošanas inventāru.
11. 1.stāva muzeja telpās atļauts pārvietoties ratiņkrēslā.

12. Muzejs vai tā ekspozīciju un izstāžu daļas izņēmuma kārtā var tikt slēgtas apskatei šādos gadījumos: 

12.1. izstāžu un ekspozīciju vai atsevišķu eksponātu maiņas periodā; 
12.2. ekskursiju un nodarbību laikā;
12.3. nomas pasākumu norises laikā; 
12.4. drošības apsvērumu dēļ; 
12.5. tehnisku iemeslu dēļ. 
13. Informācija par muzeja slēgšanas gadījumiem tiek publicēta muzeja tīmekļa vietnē www.varaklani.lv/kultura, izziņota muzeja sociālo tīklu kontos, kā arī, izvietojot atbilstošus paziņojumus muzeja telpās. Telpu slēgšana 12. punktā minēto iemeslu dēļ nav pamats muzeja pamatekspozīciju un/vai muzeja darbinieku veidoto izstāžu apskates ieejas maksas samazināšanai. 

III Vispārīgie noteikumi apmeklētāju rīcībai

14. Muzeja telpās ir aizliegts: 

14.1.  ienest ieročus, eksplozīvas, uzliesmojošas vielas;
14.2. ienest stipri smakojošus, smērējošus, priekšmetus;
14.3. gulēt uz sēdmēbelēm muzeja publiskajā daļā;
14.4. izvietot plakātus vai citus paziņojumus, izplatīt vai pārdod iespieddarbus vai  
         suvenīrus bez saskaņojuma ar muzeja Komunikācijas nodaļas darbiniekiem;
14.5. vākt līdzekļus labdarībai vai veikt muzeja apmeklētāju aptaujas vai viedokļu 
         izpēti bez saskaņojuma ar muzeja vadību;
14.6. trokšņot vai veikt citas darbības, kas traucē muzeja apmeklētājus;
14.7. izmest atkritumus tam neparedzētās vietās;
14.8. ierasties smērējošā vai smakojošā apģērbā;
14.9. ierasties alkoholisko dzērienu, narkotisko, psihotropo, toksisko vai citu apreibinošo vielu iespaidā, kā arī lietot alkoholiskos dzērienus, narkotiskās, psihotropās, toksiskās vai citas apreibinošās vielas;
14.10. veikt profesionālu fotografēšanu, filmēšanu, radio vai televīzijas ierakstīšanu bez saskaņojuma ar muzeja vadību;
14.11. ievest vai ienest dzīvniekus, izņemot asistentus suņus-pavadoņus, kuri pavada 
personas ar funkcionāliem ierobežojumiem (suni var izmantot par suni pavadoni 
vai suni asistentu, ja suns ir speciāli apmācīts un par to ir izsniegta apliecība, kas 
apliecina suņa atbilstību veicamajam darbam saskaņā ar Ministru kabineta 2005. 
gada 20. decembra noteikumiem Nr. 959 "Labturības prasības sporta, darba un 
atrakciju dzīvnieku turēšanai, apmācībai un izmantošanai sacensībās, darbā vai 
atrakcijās"), un dzīvniekus, kuru klātbūtne pasākumu laikā saskaņota ar muzeja 
vadību;
14.12. bez iemesla aizskart ugunsdzēsības vai drošības trauksmes ierīces.
15. Muzeja ekspozīciju un izstāžu telpās ir aizliegts:

15.1. ienest lietussargus, balonus, dronus, skrituļslidas, skrituļdēļus, skrejriteņus,  velosipēdus, liela izmēra bagāžu: koferus, ceļojumu somas, mugursomas. Šādus priekšmetus drīkst atstāt muzeja garderobē;
15.2. ienest ēdienus un dzērienus (izņemot dzeramo ūdeni), ēst un dzert;
15.3. pārvietoties aiz barjerām un norobežojumiem;
15.4. bojāt (skrāpēt, raustīt, dauzīt, apzīmēt u.tml.) vitrīnas, informācijas stendus,     ekrānus, informācijas materiālus, spēles, spilvenus un citus priekšmetus;
15.5. aiztikt un pārvietot telpu iekārtojuma priekšmetus;
15.6. aizskart telpu dekoratīvo apdari;
15.7. bojāt grīdas segumu;
15.8. patvarīgi atvērt logus un durvis.

16. Apmeklētājam jālikvidē sekas vai jāsedz seku likvidēšanas izdevumi, ja apmeklētāja darbības rezultātā radušies kādi telpu vai inventāra bojājumi, par ko sastādīts akts.
17. Bērnu pārtīšanai un vieta bērna pabarošanai (izmantojama bērniem līdz 3 g. vecumam) ierīkota 2. stāva administrācijas pirmajā telpā.  
18. Pieaugušajiem, kuri ierodas muzejā kopā ar bērniem, ir pienākums uzraudzīt bērnus un nodrošināt bērnu drošību, tai skaitā – neļaut bērniem stāvēt kājās un kāpt uz muzeja mēbelēm un skriet pa kāpnēm, sēdēt vietās, kas nav paredzētas šim nolūkam. Pieaugušajiem ir pienākums sekot, lai bērnu uzvedība un rīcība netraucētu citus muzeja apmeklētājus vai darbiniekus. 
19. Grupu apmeklējumi:
19.1. grupu apmeklējumi notiek grupas vadītāja pavadībā, un grupas vadītājs ir  
         atbildīgs par to, ka grupas dalībnieki ievēro šos noteikumus;
19.2.apmeklētāju skaits grupā nedrīkst pārsniegt 30 personas, ja tiek pieteikta
        ekskursija vai nodarbība. Skolēnu grupām vēlams nodrošināt vienas pieaugušas   
        personas pavadību uz katriem 10 pamatskolas skolēniem vai 15–30   
        vidusskolēniem;
19.3.intensīvas apmeklētāju plūsmas laikā muzeja ekskursiju un nodarbību vadītājam   
        ir pienākums nodrošināt, lai stāstījums neaizkavētu grupu un neradītu  
        apmeklētāju plūsmas sastrēgumus;
19.4. muzeja ekskursiju un nodarbību vadītājam ir tiesības aizrādīt apmeklētājiem, ja  
         tie traucē īstenot nodarbības vai ekskursijas norisi, kā arī ir tiesības pārtraukt  
         ekskursiju vai nodarbību, ja pieteiktās grupas dalībnieki neievēro šos 
         noteikumus;
19.5. grupu vadītājiem (skolotāji, tūristu gidi u.tml.) jārespektē muzeja darba laiks.



















20. Fotografēšana un filmēšana muzeja telpās:

20.1.  ja atsevišķos gadījumos nav izziņots savādāk, muzeja ekspozīcijās un izstādēs  
        ir atļauta amatierfotografēšana un amatierfilmēšana ar viedtālruni vai  
        fotoaparātu privātām vajadzībām bez zibspuldzes, bez statīva, utml.  
        palīgaprīkojuma, kā arī bez rekvizītiem, grimēšanās, frizūras veidošanas vai  
        pārģērbšanās. Publiskojot fotografēto vai filmēto nedrīkst pārkāpt trešo       
        personu tiesības uz privātumu un personas datu aizsardzību Vispārīgās datu
        aizsardzības regulas izpratnē;
20.1.1. pirms ekskursijas vai nodarbības sākuma fotografēšanās ekskursijas  
           vai nodarbības laikā grupu vadītājiem (skolotāji, tūristu gidi u.tml.)  
           jāsaskaņo ar muzeja ekskursiju un nodarbību vadītāju;
20.1.2. profesionāla fotografēšana vai profesionāla filmēšana komerciāliem  
            mērķiem, fotosesijas, fotografēšana ar rekvizītiem un tērpos (tai skaitā  
            privātām vajadzībām) un filmēšana ir atļauta, iepriekš saskaņojot ar 
            muzeja vadību.
21. Sabiedriskā drošība:

21.1. par jebkuru negadījumu, t.sk. zādzību, miesas bojājumu nodarīšanu vai  
          dažāda veida draudiem (piem., aizdomīgu bezsaimnieka priekšmetu atrašanu)  
          muzeja telpās, nekavējoties jāpaziņo muzeja darbiniekiem, Tūrisma 
          informācijas centra konsultantam pirmajā stāvā;
21.2. lai saņemtu pazaudētos priekšmetus, kas atrasti muzeja telpās, jāvēršas pie Tūrisma informācijas centra konsultanta vai muzeja administrācijā. Nozaudētie priekšmeti muzejā tiek glabāti 6 mēnešus;
21.3. trauksmes paziņojuma gadījumā apmeklētājiem, saglabājot mieru, nekavējoties jāveic evakuācija atbilstoši evakuācijas plānam un muzeja darbinieku norādēm. 

IV Muzeja darbības kārtības nodrošināšanai un pārkāpumu novēršanai

22. Apmeklētājiem un muzeja telpu īslaicīgajiem nomniekiem ir pienākums ievērot šos noteikumus, kā arī muzeja darbinieku norādījumus. 
23. Muzeja telpās un pagalmā tiek veikta videonovērošana, par ko apmeklētāji tiek informēti ar izvietotajām attiecīga satura informatīvām zīmēm un uzlīmēm.
24. Muzeja darbinieki ir tiesīgi veikt konkrētas darbības, piemēram, brīdināt par konstatēto pārkāpumu un sekām, izraidīt no teritorijas vai telpām personas, kuras neievēro vai arī pēc brīdinājuma atsakās ievērot šos noteikumus, kā arī uzaicināt varas pārstāvjus (policiju u.tml.) radušos konfliktu risināšanai. 
25. Ja muzeja darbiniekam ir aizdomas, ka apmeklētājs ir ienesis muzejā neatļautus priekšmetus vai piesavinājies muzejam piederošas lietas, muzeja darbiniekiem ir tiesības, paaicinot apmeklētāju malā vai atsevišķā telpā no apmeklētāju kopējās plūsmas, lūgt apmeklētājiem atvērt somas vai noģērbt virsdrēbes apskatei nepieciešamā apjomā. Ja apmeklētājs atsakās brīvprātīgi izpildīt  muzeja darbinieku prasības, konflikta risināšanai tiek pieaicināta policija.
26. Muzejs neuzņemas atbildību par zaudējumiem vai kaitējumu, kas jebkādu iemeslu dēļ nodarīts muzejā bez uzraudzības atstātām apmeklētāju personīgajām mantām. 
27. Muzejs neuzņemas atbildību par negadījumiem, kas radušies šo noteikumu pārkāpuma rezultātā. 
28. Sūdzības un ierosinājumus var iesniegt muzeja vadībai Iesniegumu likumā noteiktajā kārtībā.

